
Summary 
The Beginnings of Comparative Lexicology: Sanskrit as a glotto-genealogical standard 


The article provides a review of the main scientific items dedicated to lexical comparison 
of Sanskrit and European languages, published in Russian, German, English, and French during 
the first and most fruitful period of comparative lexicology. 

The concept of the IE language family arose because of the discovery of Sanskrit — an 
ancient language of Indian Vedas, which turned out to be similar to Italic, Germanic, Celtic, 
but especially to Slavic and Baltic languages, which contain a lot of similarīties with Sanskrit 
not only in phonetics and grammar, but also in vocabulary. 

Ūntil the mid-19* century, Sanskrit was used as an IE glotto-genealogical model, and 
comparative lexicology developed successfully. But later it stsopped and linguists lost their interest 
in Sanskrit. 

In the 21* century, the comparative lexicology is still taking the first steps, and has the 
primary task: to develop its own research method, which should include the ability to compare 
adeguately phonetics, grammar, and semantics of the word. 


Key words: linguistics, Sanskrit, comparative lexicology, linguistic comparative studies, 
Baltic languages 


Ievads 

Lai gan salīdzināmā valodniecība radās, kad tika atklāta Indijas vēdu valodas — 
sanskrita — radniecība ar Eiropas valodām, turpmāko divu gadsimtu laikā tieši sanskrita 
un „moderno” indoeiropiešu (IE) valodu salīdzinošo pētījumu ir bijis samērā maz, 
sevišķi leksikas līmenī. No vienas puses, tas ir loģiski, jo sanskritu pieņemts salīdzināt 
ar seniskākām valodas formām, nevis „modernajām”. No otras puses, joprojām nav 
sniegtas pārliecinošas atbildes uz svarīgiem jautājumiem, kurus rosināja šis atklājums, 
proti, kā tāda radniecība varēja rasties teritoriāli un hronoloģiski tik tālo valodu starpā 
un ko šis fakts nozīmē IE civilizācijas vēsturē? Vairāk vai mazāk pamatotu hipotēžu 
par ide. valodu izcelsmi un izplatīšanos pa Eirāziju ir pietiekami daudz. Taču to argumen- 
tāciju nereti veido nevis objektīvi pārbaudām fakti, bet pieņēmumi, kas ir tādas pašas 
hipotēzes un nevar kalpot par citu hipotēžu zinātnisku pierādījumu. Šie faktori diktē 
pētāmās tēmas aktualitāti. Iespējams, ka tieši mūsdienu valodu sistēmiska salīdzināšana 
ar sanskrita valodu var sniegt jaunus argumentus un rosināt pārliecinošākas hipotēzes. 
Teiktais īpaši attiecas uz leksikas salīdzīnāmajiem pētījumiem, kur valodniekiem joprojām 
ir neapgūts lauks, jo līdz šīm nav formulēta pat leksikas salīdzināšanas metode, kuras 
Izstrāde ir jebkura pētījuma priekšnoteikums. 

Šāds uzdevums rada nepieciešamību apzināt līdzšinējo pētnieku veikumu sanskrita 
salīdzināmās jeb komparatīvās lIeksikoloģijas jomā, lai saprastu, kas īsti un kā ir ticis 

pētīts, kādus salīdzināšanas paņēmienus iepriekšējo gadsimtu valodnieki ir izmantojuši 
un kādus secinājumus izdarījuši. Rakstā aplūkoti būtiskākie sanskrita un moderno IE 
valodu leksikas salīdzinošie pētījumi, kas publicēti kopš 19. gs. sākuma angļu, franču, 
vācu, krievu un dažās citās Eiropas valodās. 

Publikāciju analīze ļauj izvirzīt šādas hipotēzes. 

Salīdzināmās valodniecības attīstības sākuma posmā 18.—19. gs. daudzi valodnieki 
leksikas salīdzināšanu (līdztekus fonētikas un morfoloģijas komparatīvajiem pētīju- 
miem) uzskatīja par ļoti svarīgu valodas evolūcijas izpētes instrumentu un IE glotoģe- 
nealoģisku etalonu. Moderno Eiropas valodu (tostarp slāvu un baltu) leksikas salīdzi- 
nāšanai ar sanskritu tika veltīta īpaša uzmanība. 

19. gs. vidū valodnieku interese par sanskritu kā vienu no senākajām IE valodām 
un lingvistiskās komparatīvistikas instrumentu mazinājās un salīdzināmās leksikoloģijas 
attīstība apstājās. Netika radīta (un nav joprojām) pati leksikas salīdzināšanas metode. 
Tādēļ šajā valodniecības jomā ir neizmantotas iespējas, un jauni pētījumi var būt produktīvi. 

Leksikas salīdzināšanas metodes formulēšana šobrīd ir komparatīvās leksikoloģijas 
neatliekams uzdevums, kas risināms, apkopojot un attīstot tālāk šīs valodniecības nozares 
pionieru izmantotos vārdu salīdzināšanas paņēmienus, kuri ietver gan leksēmu objek- 
tīvo, formālo līdzību/atšķirību noskaidrošanu skaņu un gramatisko struktūru līmenī 
(ar salīdzināmi vēsturiskās metodes instrumentiem), gan vārdu nozīmes veidošanās 
subjektīvās, radošās dabas respektēšanu, neabsolutizējot kādu no šīm pieejām, bet 
sintezējot tās. 


Frīdrihs Šlēgelis — salīdzināmās leksikoloģijas aizsācējs 


Heker bie Lu 

Eprade und Mrišbeit at fūr antre nidt ģgany (0 evibente Ķālie. Ūlur 

mufi mūri, ivit grfaāt, bir Mittelglieber ebēr bie 

allgemeinē Jinaleģie bijterift nadrēcijem Ptnnēn ; 

šjubier. nadi Grunbfiģen erbidtet barf midtē iwerbērt, 

irirna unb bie Lebereinfhimmuna muf jden febr groļi 

unb cinfeudtenb (ein, um audi nur geringt Šerms 
rrrfbiebenbeiten gritatten ju būrfēn. 

Ad fūbre junddit cinige intifbe Sorte an, 

meldje bem Deutidģen eigentķūmiid fint. Ēbri: 

iņoti — er fdrēītēt, vinbēti — ēr finbēt, 


ber 


ŪČin Beiiīajģ 
pūt 
Vēgrdabung der Klicriķumiflunte 


Grietrid Gdlegel. ($lifņeti — er umfdliefet; ODnto — tač 


Ente, Menufdņē — ber Menfd, Cķrēļa, 

Zrefri — tie Cidiwvefter, Motķoē — baš 

Mab, Bķruvrē — bite fēraudn tr IMūgēri, 

Zerfķoe — ber Durjt, Zanbeten — ter 

Zany, Dnbani — bie Ēnten, Otofo — ter 

Tetttteti setēttts trees sttttts tt: ttsamea" mamāmamm Jlagel, fķire — umbemeglid), (ftie, Difbļos 
preibcibētu, nēm — ba$ Ējļen u. (. m. 

bri Moļr und Jimmēc | Antre Murjeln ftimmien meķr mit ber ferm 

i 5 O 4 ber TBerte ūberein, bie fi in ben venvanbien 

Munbarten barbietet. Vūņon — ifr, Ēnalifd 

Yūui fķrepno — ter Codlaf, Sēlānbifd 

irefēni lēfētē — er fiebt, baf altteutfje 

Vugģēm. llpo — auf (limmt mit bem Diebtr: 


Ārbā menrif$eu Nitrmjayaagra Inkijār Bibidti, 





1. attēls. F. Šlēgeļa grāmatas Ūber die Sprache und Weisheit der Indier 
1808. gada izdevuma vāks un teksta paraugs 

IE salīdzināmā leksikoloģija, tāpat kā lingvistiskā komparatīvistīka kopumā, radās 
1786. gadā pēc britu valodnieka Viljama Džounsa ( William Jones, 1746—1794) lekcijas 
Kalkutas Āzijas biedrībā, kurā viņš norādīja uz Eiropas valodu un sanskrita līdzību un 
kas tiek uzskatīta par salīdzināmās valodniecības sākumpunktu. 

Pirmie profesionālie sanskrita un Eiropas valodu leksikas salīdzināšanas mēģinā- 
jumi atrodami 1808. gadā Heidelbergā izdotajā Frīdriha Šlēgeļa (Karl Wilhelm Friedrich 
Schlegel, 1772—1829) monogrāfijā Ūber die Sprache und Weisheit der Indier (Par indiešu 
valodu un gudrību). Ievadā autors uzsver, ka uz sanskrita studijām viņu pamudinājusi 
V. Džounsa lekcija, kas tobrīd bija kļuvusi par iedvesmas avotu daudziem valodas 
pētniekiem Vācijā un visā Eiropā. F. Šlēgelis bija aizrāvies ar ideju par to, ka pēc analo- 
ģijas ar matemātiskajiem pirmskaitļiem varētu pastāvēt arī „pirmvārdi”, no kuriem 
modernās pasaules valodas smēlušās leksiku. V. Džounsa idejās par Eiropas un Indijas 
valodu līdzību un iespējamo kopējo indoeiropiešu pirmvalodu (IEP) F. Šlēgelis saskatīja 
apstiprinājumu savai hipotēzei. Rezultātā tapa grāmata ar trim daļām — Vox der Sprache 
(Par valodu), Vox der Philosophie (Par filozofiju) un Historische Ideen (Vēsturiskās 
idejas). Sadaļa par indiešu valodu ir apjomā lielākā un kompozicionāli pirmā [Schlegel 
1808: 6—26|. 

Pētījumu gaitā F. Šlēgelis nonāca pie atziņas, ka tieši sanskrits ir meklētā sākotnējā 
valoda (Ursprache) jeb IE (Šlēgelis to sauca par indoģermāņu) pirmvaloda, no kuras 
vēlāk radušās grieķu, latīņu, persiešu un gotu valodas', jo tās uzrāda lielu radniecību 
(grof$e Verwandtschaft) gan ar sanskritu, gan savā starpā. Par to liecina līdzīgā fonētika, 
vārda un teikuma struktūra un gramatiskā sistēma. Veselu nodaļu autors ir veltījis Rie- 
tumeiropas valodu (pamatā ģermāņu, itāļu), persiešu un sanskrita leksikas salīdzināšanai 
jeb sakņu radniecībai (der Verwandtschaft der Wurzeln). 

Vārdu salīdzināšanas metodi autors nav aprakstījis, tā ir izsecināma empīriski: 
viņš izvēlas piemērus, kuros jēdziens sanskritā un attiecīgajā Eiropas valodā ir izteikts 
ar vienu un to pašu vai līdzīgu skaņu kombināciju vārdsaknes līmenī. Tā autors atrod 
„indiešu vārdus, kuri raksturīgi arī vācu valodat'””, piemēram, shrityoti — er schreitet 
*viņš soļo”, vindoti — er findet *viņš atrod”, shliyoti — er umschliefset *viņš ietver, apņem, 
ielenc”, onto — das Ende *beigas', monuschyo — der Mensch *cilvēks', shvosa, svostri — 
die Schwester "māsa", rotho — das Rad *ritenis', bhruvo — die Brauen, der Augen *uzacs', 
torsho — der Durst *slāpes', tandovon — der Tanz *deja', noko — der Nagel *nagla”* u. c. 


! Attīstot šo hipotēzi, F. Šlēgelis domāja, ka Eiropas „civilizētās tautas”, kuru valodās redzama 
saistība ar sanskritu, ir nākušas tieši no Indijas. 

* Ich fūihre zunāchst einige indische Worte an, welche dem Deutschen eigentiimlich sind. |$chlegel 
1808: 7] 

> Mūsdienu sanskrita vārdnīcās, kuru pamatā ir H. Vilsona [Wilson 1819], M. Monjē-Viljamsa 
sanskrita-angļu [M-W 1899], O. Behtlingka sanskrita-vācu [Bohtlingk $c Roth 1855—75| vārd- 
nīcas un kuras balstās uz Ženēvas Starptautiskajā orientālistu kongresā (1894) pieņemtajiem 
devanāgarī latinizācijas principiem un Starptautisko sanskrita transliterācijas alfabētu (angļu: 
International Alphabet of Sanskrit Transliteration — IAST), Šlēgeļa citētie sanskrita leksikas 
piemēri doti nedaudz atšķirīgā transkripcijā, piemēram, atrast — fārafā vindati; aptvert, apņemt — 
fēTB]” (a šlisyati; beigas — ST] anta; vīrs — HARI rnanusya; māsa — AKTI svasā, AR] svasr; rati, 
kariete — XY ratha; uzacs— 4 bhrū; slāpes — AA trs, II trsā, gad tarsa, <1Y| tarsā; neprātīga deja 

Kopējas vārdsaknes ar sanskritu F. Šlēgelis atrod arī angļu, islandiešu (ko viņš 
sauc par vācu dialektiem) un latīņu valodā, piemēram: y:ūyon *jūs* — angļu you (YTH 
yūyam *jūs vis), shvopno — islandiešu sveffn *sapnis'; navyon — latīņu navis *kuģis” 
( [ nāvin *jūrnieks'), danen — latīņu donum *dāvana' (dāvana — G[1 dāna, AINA 
dāman) un piebilst, ka visās šajās valodās joprojām atrodamas kopējas saknes vārdiem 
tēvs, māte, brālis, meita (vācu: Vater, Mutter, Bruder, Tochter), kas indiešu valodā ir 
Pita, Mata, Bizi. Dubita (ūg pitr, Hld mātr, U14 bhrātr akta dubitr ). 

Autors uzsver, ka citējamie vārdi uzrāda pili lidzību (Vollige (+A des 
Worts), parādās kā acīmredzami fakti un nav papildus jāpierāda ar skaņu pārmaiņu, 
burtu pārbīdes likumiem (Art vox Verānderungs oder Versetzungsregel der Buchstaben) 
un etimoloģiskiem artefaktiem [Schlegel 1808: 6]. 


Fjodors Golovkins — pirmais slāvu-sanskrita leksikas salīdzinātājs 

2. attēls. Žurnāla Fundgruben des Orients 1809. gada izdevuma vāks un 
F. Golovkina raksts Etymologies slavonnes tirees du Sanscrit 


dIU9g tāndava; nagla, nags Rd nakha u. tml. Te un tālāk, lai saglabātu autentiskumu, piemēri 
citēti tā, kā tos rakstījuši autori. Papildu paskaidrojumi apaļajās iekavās doti gadījumos, ja 
mūsdienu vārdnīcas sniedz atšķirīgus tulkojumus vai! transkripcija ir tik atšķirīga, ka var radīt 
pārpratumus. 

* Autors nedefinē, ko viņš saprot ar „slāvu valodu”. Piemēri izvēlēti pamatā no krievu valodas. 
> M. Schlegel |..|] aprēs avoir fait Vobservation gue le sanscrit a une grande analogie avec les 
langues latines, grecgues, germaines et persannes, ajoute gue cette analogie est plus foible, et 
mēme presgue nulle, avec le celte, Varmēnien et le slavon. |..| C'est donner une preuve de plus 
en faveur de Vhypothēse de M. Schlegel, gue de dēvelopper guelgues unes de ces analogies entre 


les langues indiennes et slavonnes, fondčes sur les mots mēmes citēs dans son ouvrage |Golovkin 
1809: 459]. 

F. Šlēgeļa publikācija par sanskrita un Rietumeiropas valodu leksikas līdzību uz 
tādiem pašiem pētījumiem pamudināja Holandē dzīvojošu krievu diplomātu un literātu 
grāfu Fjodoru Golovkinu (Oēdop fonoekun, 1762—1823), kurš 1809. gadā Žurnālā 
Fundgruben des Orients (Austrumu dārgumu krātuve) publicēja rakstu Etyrmologies 
slavonnes tirees du Sanscrit (Slāvu etimoloģijas no sanskrita) franču valodā ar 42 san- 
skrita-slāvu leksiski semantisko līdzību piemēriem. Ievadā autors pamato raksta mērķi: 

„Slēgeļa kgs raksta, ka sanskritam ir liela līdzība ar latīņu, grieķu, ģermāņu un 
persiešu valodām, bet ķeltu, armēņu un slāvu* valodā šī līdzība esot vāji izteikta vai 
vispār neredzama. Zemāk publicējamie sanskrita-slāvu leksisko līdzību piemēri ltecinās, 
ka tikpat lielā mērā mums ir pamats runāt arī par sanskrita un slāvu valodu līdzību.”> 

Pirmām kārtām F. Golovkins parāda, ka F. Šlēgeļa pieminētie sanskrita vārdi 
māsa, māte, brālis, uzacs, nags ir formāli līdzīgi ne tikai romāņu un ģermāņu atbilsmēm, 
bet arī attiecīgajām slāvu formām: skr. Svostri "māsa” — slāv. Soestra (te un turpmāk 
saglabāta autora transkripcija), Mata *'māte” — Mat, Bhrata *brālis* — Brat, Bhbruvo 
*uzacs' — Bruovi, Noko 'nags” - Nokti. Papildus F. Golovkins atrod arī citas sanskrita 
Ieksēmas, kuras sakņu līmenī saglabājušās gan romāņu-ģermāņu, gan slāvu valodās, 
piemēram, Jwgon (mūsdienu vārdnīcās — TTT T yoga, YT yuga, Y4d yukta) - jūgs", kas 
krieviski ir igo, angliski yoke, franciski joug, latīniski iugum, jugum; Vidbeva (fātf g] 
vidhavā) — *atraitne', kr. vdova, angl. widow, lat. vidua, fr. veuve, vāc. Witwe u. c. 
Līdztekus autors min arī vairākus tādus leksiski semantisku līdzību pārus, kuri raksturīgi 
tikai sanskritam un slāvu valodām, bet romāņu un ģermāņu valodām vairs ne, piemēram, 
Vortute (ddd vartate) *griezties' — kr. Vertit; Masoh (AHR1d> māsaka) 'mēness” — kr. 
Mesats; Osthi (TR asthi) kauli” — kr. Kosti u. c. 

Salīdzināšanas metodi F. Golovkins arī atsevišķi neformulē, bet, līdzīgi kā F. Šlēgelis, 
atrod vārdus, kas vienus un tos pašus jēdzienus dažādās valodās izteic ar līdzīgu skaņu 
kombināciju, kā arī meklē līdzības to gramatiskajās formās un citās valodas sastāvdaļās 
(et d'autres parties constituantes du language) un, tāpat kā F. Šlēgelis, uzsver, ka izvēlas 
tikai visspilgtākās un dabiskākās analoģijas (Fanalogie la plus frappante et la plus 
naturelle), kuras neprasa papildu etimoloģiskus pierādījumus [Golowkin 1809: 459). 


Sanskrits kā indoeiropiešu valodu saimes apzināšanas instruments 

Var teikt, ka, pirms Rasmuss Rasks (Rasmus Christian Rask, 1787—1832) un 
Jākobs Grimms (Jacob Ludwig Karl Grimm, 1785—1863) nāca klajā ar saviem novēroju- 
miem par skaņu pārmaiņas (vācu: Lautverschiebung) likumībām ģermāņu valodās, ar 
to liekot pamatus IE salīdzinošajai fonētikai, bet Francis Bops (Franz Bopp, 1791—1867) 
publicēja savus sanskrita un pārējo IE valodu gramatikas salīdzinošos pētījumus [Bopp 
1816, 1833], komparatīvā lingvistika nodarbojās tieši ar leksiku. Šajā laikā par savu 
primāro uzdevumu valodnieki uzskatīja IE valodu saimes robežu apzināšanu; tās vai 
citas valodas piederību vai nepiederību šai saimei argumentēja ar kopējām vārdsaknēm 
sanskritā un attiecīgajā salīdzināmajā valodā. No vairākām tā laika publikācijām izriet, 
ka 19. gs. sākumā Eiropas lingvisti tr mēģinājuši salīdzināt sanskritu ar visām viņiem 
zināmajām Eiropas un Āzijas valodām un pārliecinošas līdzības argumentus atraduši 
galvenokārt leksikas līmenī. 

Tā 1823. gadā izdotajā skotu valodnieka, Edinburgas universitātes profesora 
A. Murreja (Alexander Murray, 1775—1813) divsējumu monogrāfijā History of the 

European Languages (Eiropas valodu vēsture) tiek skaidrota šo valodu rašanās no 
kopējas pirmvalodas un vesela nodaļa veltīta latīņu, zendu (avestas), persiešu (pahlavī), 
teitoņu (ģermāņu), slavēņu (slāvu) valodu vārdsakņu salīdzināšanai ar sanskrita atbilsmēm 
[Murray 1823: II]. A. Murrejs sanskritu uzskatīja par vienu no IEP diverģences pro- 
duktiem — tādu pašu kā grieķu, latīņu, avestas valoda*. 

1832. gadā Oksfordā angļu valodā iznāca vācu izcelsmes krievu valodnieka 
Frīdriha fon Adelunga (Friedrich von Adelung; Dēdop Ilaenoeuu Adenyne, 1768—1843) 
monogrāfija An Historical Sketch of Sanscrit Literature (Sanskrita literatūras vēsturisks 
apskats), kurā bija aplūkoti uz to brīdi publicētie sanskrita valodas pētījumi un sanskrita 
tekstu tulkojumi Eiropas un Āzijas valodās, bet īpaša nodaļa bija veltīta sanskrita 
salīdzinājumam ar citām valodām [Adelung 1832: 38-53]. 


Sanscrit. Slavic. Sanscrit. Slavte, 
Den, day. Den, day. Vark, the top. Vakh, the summit, 
Nist, night. Nostith, night. Gohisti, hermīits, Gasti, foreigners. 
Sneg, a snowy height. Sneg, a hill. Pala, a stnall tub. Pala, a tent, 
Gra, hail. Grad, hail. Noot, new, Nov, new, 
Vuntie, wind. Vanti,.wind. Yuven, young. Yung, young. 
Jup, heat. Japtvi, heat. Dev, a god» Div, a god» 
Jupti, ditto. Deva, a god. Devny, a god. 
Agvi, fire» Ogomn, fire. Stite, to sit. Sidite, to sit. 
Lax, a sight. Louch, a ray of light. Dati, to give. Dati, to give, 
Mur, death. More, a plague. Theega, a woman.  Stargga Babba,an old 
Van, sound, Soon, sound. woman. 
Sel, salt. Sol, salt. Mat, a mother. Mat, a mother. 
Aka, EYES. Oko, eyes, Brat, a younger Brat, a brother. 
Nasa, the nose. Nas, the nose. brother. 
Ost, a bone. Cost, a bone. Opas, a fast. Post, a fast, 


Galun, a height. Kholm, an elevation. Mena, monthly. Mena, monthly. 


3. attēls. A. Murreja monografijā History of the European Languages (1808) 
iekļautās sanskrita-slāvu leksiski semantiskās līdzības 


Zīmīgi, ka šajā laikā Rietumeiropas valodnieki savos komparatīvajos pētījumos 
baltu un slāvu valodu materiālu izmantoja maz vai nemaz. F. Bops, viens no lingvistiskās 
komparatīvistikas pamatlicējiem, jau pieminētās Vergleichende Grammatik |Bopp 1833] 
pirmajā izdevumā izmantoja dažus lietuviešu valodas faktus, bet slāvu valodas piemērus 
neiekļāva; tie sāka parādīties, tikai sākot ar otro izdevumu [Bopp 1835, 1856]. Iespē- 
jams, viņi pārlieku uzticējās F. Šlēgeļa autoritātei, kurš bija publiski apšaubījis slāvu 
valodu piederību IE valodu saimei, bet baltu valodas vispār netika pieminējis; iespējams, 
ka vienkārši nepārzināja tās pietiekami labi. A. Murreja grāmatā ir gan publicēti 30 
sanskrita-slāvu leksiski semantisko līdzību pāri, taču tie pierakstīti ne visai saprotamā 
transkripcijā (sk. 3. att.), un pieraksta neprecizitātes mudina domāt, ka autors un 
redaktors gan slāvu valodas, gan sanskritu pazina pavirši. Piemēram, diena sanskritā 
nav den, bet [€H dina, nakts — ne gluži nist, bet IEKĻI nis, kurai vistuvākā starp slāviskajām 


6 Pusgadsimtu vēlāk vācu valodnieks Augusts Šleihers (August Schleicher, 1821—1868) mēģināja 
rekonstruēt IEP, bet sanskritu dēvēja par senāko IE valodu [pēc: CatbponoB 1989]. 

formām varētu būt ukraiņu nič (Hiu), bet autora uzrādītā forma nostith ar nozīmi 
*nakts” nav atrodama nevienā slāvu valodā. Tāpat veca sieviete nevienā slāvu valodā 
nav Stargga Babba, kā rakstīts A. Murreja grāmatā, bet staraya (stare, stary) baba 
u.tml. Tomēr vairums līdzību atzīstamas par pamatotām, piemēram, agni — ogon 


"uguns", ost (31 asthi) — kost *kauls”, stite (tļāfd sīdati) — sidite sēdēt” utt. 


Frīdrihs Adelungs par krievu un sanskrita valodu radniecību 

1811. gadā Pēterburgas ZA akadēmiķis, valodnieks Frīdrihs Adelungs publicēja 
rakstu franču valodā Rapbports entre la langue Sanscrit et la langue Russe [Attiecības 
starp sanskritu un krievu valodu, Adelung 1811], pēc tam arī holandiešu valodā ar 
nosaukumu Ower de Verwantschap de Russische en de Sanscritische taal [Krievu un 
sanskrita valodu radniecība, Adelung 1814]. Šajās publikācijās autors uzrādīja 177 
krievu valodas un sanskrita leksiski semantiskās līdzības — skaitliski vairāk, nekā tobrīd 
bija atrasts citās Eiropas valodās. Daudzi sanskrita un krievu vārdi izrādījās ne vien 
līdzīgi, bet gandrīz identiski pēc formas un semantikas. Tas ļāva autoram izteikt hipotēzi 
par sanskrita un krievu valodu „apbrīnojamo līdzību” (Fē6tonnant rapport). 

Raksturojot salīdzināšanas metodi, autors uzsver, ka publikācijā ir vienkopus 
savākta tā sanskrita leksika, kurai krievu valodā atrodamas atbilsmes vārdu izrunā un 
to nozīmē.” 


R APPORTS 
2 || ENTRELA LANGUE SANSCRITET LA LANGUE RUSSE, 


RAPPORTS Ž 


ENTRE 


LA LANGUFE SANSCRIT 


vi omsbīm» , omshuams , omsth- 


LA LANGUE RUSSE ā . uan , partic. 


OTHv, plur. orum, 
ABūTāf, AUDMERIE, AOMTA0MV, 
OKO, plur. oyw, 


Sanscrit 


——= = 


PRĒSEXTES 
OMBIBAINK, OMOYIITIS, 


MOPEX0Ax, MOPEXxO4eiĻt, 
a C MaMā, 
(Zari i : 
astu -- nu 

ugā cyxilk, 
asti i ecms,plur. second. pers, ecme, 
badi, wadi BOAWIIE , BOE-BOAA, chef de 


tu) 
Y 


49 1 rucani 
dē A LACADĒMIE IMPĒRIALE RUSSE 


seta, 


troupes. 
15 balia, walia seaifi, meaia, neAie, subst. ne» 


anuie, 


A S*-PETERS BOURG barja Gapuna, 
DE VIMPRIMERIE Dy F DRECILSLER VOIMM C, g 


bra i npaso. 
1811 bratha, bhrata 


20 bhrouvo, brouwanļles sourcils 





4. attēls. F. Adelunga publikācijas Rapports entre la langue Sanscrit et la langue 
Russe (1811) titullapa un pirmās 20 sanskrita-krievu leksiski semantiskās līdzības 


” La concordance des mots dans leur prononciation comme dans leur signification |Adelung 
1811: 3]. 

Sanskrita piemērus autors sniedza latīniskajā transkripcijā, krievu — kirilicā, tulko- 
jumus un paskaidrojumus - franciski. F. Adelungs bija pārkrievojies vācietis no zināt- 
nieku dzimtas ar augstas izglītības tradīcijām vairākās paaudzēs?, kurš labi pārvaldīja 
ne tikai vācu, franču, latīņu, bet arī krievu valodu. Šīs kompetences izpaudās pētījumā: 
krievu valodas piemēri pierakstīti precīzi, vietām sniegti vairāki formu varianti, kā arī 
paskaidrojumi par attiecīgās formas gramatiskajām kategorijām. Piemēram, salīdzinot 
sanskrita 3[f7] agni "uguns ar krievu OTHB, OTOHB, autors rāda, ka formāli tuvākā sanskri- 
tam ir daudzskaitļa forma „plur. orHH”; vai arī sanskrita verbs dodati *dot” krievu valodā 
Ir J1aCT?, kas fonētiski nedaudz atšķiras no sanskrita, bet ir saglabājies bez formālām 
izmaiņām slāvu vārdā nojnaTu ar nedaudz atšķirīgu nozīmi donner le manguant piedot 
klāt trūkstošo”. 

Par atsevišķu autora izvēlēto sanskrita-krievu atbilsmju pareizību iespējams diskutēt, 
taču vairums ir pārliecinošas, piemēram, ada — "ka, aga ēdiens”, adirma — O nHHP "viens, 
amisza (mūsd. 3ļī[t7] āmisa, HRI mām sa) — maco gaļa”, inā — N€EHb, JIHH diena 
u. tml., jo pie identiskas semantikas sakrīt vārdu gramatiskā struktūra, bet fonētiskās 
atšķirības ir izskaidrojamas ar IE valodās novērotajām skaņu atbilstības līkumībām. 

Atliek piebilst, ka zināšanas par Indiju un sanskritu valodnieks uzskatīja par ļoti 
svarīgām visai Eiropas zinātnei un dēvēja par „vaduguni, kas turpmāk rādīs ceļu ikvie- 
nam zinātniekam, kurš nodarbosies ar valodu radniecības pētījumiem”. 


Antuna Mihanoviča 200 vārdu saraksts 

Šajā periodā atsevišķas sanskrita līdzības poļu un čehu valodu leksikā un gramatikā 
atrada polis Valentijs Skorohuds-Majevskis ( Walenty Skorochod-Majewski, 1764— 
1835) grāmatā O Stowianacbh i ich pobratymcacbh (Par slāviem un viņu radiniekiem, 
Skorochod 1816), čehu ārsts un sanskrita pētnieks Antonīns Jans Jungmanns (Antonin 
Jan Jungmann, 1775—1854) pētījumā O Sanskrytu (Par sanskritu, Jungmann 1821) 
u. c. Pirmo nozīmīgāko slāvu-sanskrita salīdzināmo glosāriju izveidoja horvātu literāts 
un diplomāts, Horvātijas nacionālās atmodas darbinieks Antuns Mihanovičs (Axntux 
Mihanovič, 1796—1861), kurš 1823. gadā žurnāla Hormmayr's archiv 66., 67. un 71. 
numurā publicēja rakstu vācu valodā ar nosaukumu Zusammenstellung von 200 Laut- 
und Sinnvervandten Wērtern des Sanskrites und Slawischen [Fonētiski un jēdzieniski 
līdzīgo sanskrita un slāvu 200 vārdu saraksts, Mihanovič 1823|. 

Līdzīgi kā F. Adelungs, arī A. Mihanovičs uzskatīja, ka sanskrits un senās Indijas 
kultūras mantojums paver jaunas iespējas Eiropas valodu un tautu vēstures izpētei, un 
cerēja, ka „no Indijas nākošā gaisma kliedēs tūkstošgadīgo nakti, kas pārklājusi mūsu 
tautu saimes priekšvēsturi”. Raksta pirmajā daļā A. Mihanovičs sniedz tobrīd publicēto 


S F, Adelunga tēvabrālis Johans Adelungs (Johann Christoph Adelung, 1732—1806) bija vācu 
valodnieks, apgaismības darbinieks, vācu literārās valodas normalizētājs un unificētājs. Viens 
no ortogrāfijas principa „raksti kā runā un las! kā rakstīts” teviesējiem. 

” C'est particuličrement ā la connaissance plus exacte gue nous avons aujourd'hui de VInde, 
gue nous devons la lumičre, gui guide maintenant les savans dans leurs travaux sur Vaffinitē 
des langues [Adelung 1811: 3). 

0 Eine herrliche Aera soll nahen, wo die vieltausendjāhrige Nacht, welche die Urgeschichte 


unseres Geschlechtes deckt, vor dem aus Indien tagenden Lichte endlich verschwindet [Mihanovič 
1823: 66|. 

sanskrita salīdzināmo pētījumu apskatu, bet otrajā daļā uzrāda 200 sanskrita vārdus, 
kuriem ir leksiski semantiskas atbilsmes slāvu (galvenokārt — horvātu, serbu, slovēņu 
u. c.) valodās. 


a m 4, 
Sanskrit. Slavisek 
1 Atha, fiey ld ; fobtn. ada , Illyr, 
s aatsr, inmerti($; adverb, unutri, [ll, mutri, Croat. vmutr*, Alt- Slav. 
3 anten , ber Ieģte- sadeji? («f, sūd'ba, Viarzw. sād'hnēti, gndem, Senskr.) 
4 spē, catgegengtfet , im Brgent$elis opek ? verteprt. Il. l 
6 aperada, ber Befeķi. zopored, Cr. ; sspovid ; zapovjed, Ill, (cf. vads). 
6 arvva, W. srvvati, fiefien, drāngta. arvatise, (id deāngta, ringen- JL hervatise, Crs 
i mm j 
31, W. ti, gder syati (fonft audi mo$i ejati , at”batī), iti; hajeti, hadjati in ben Compos. mit iz, od. eto, (Vide une 
gsbeu. ten hud's), 
Gila, W. člareti (conf. pēlatē, fd). Bemegea, geļen), Itme peljati? fūberm; fabren , peljati se Croat. Crain. 
tin, fūģren. 
uz u 
g vebite, bemuft , verftondeu, vohit, neuckit, gtīerat „erfernt (cl nuehkcbals , Berftonb , Sansks, 
und ehita rgeltet uaten). IU. 
10 vd, inZ3ufj4. 60, fg, gt Ies od; ASk el 
11 uda, bed TBaffer. veda 
22 ub'heya, $eņte. ogboje. IIL 


25 uragasvbima, die unterirdifoita Rāume, Die Pēfien dir Ma- Vraga- stam? bed Teufelds oģauus (C. untem st'hans). J. 
g» eber Eģlengtn 


S. attēls. A. Mihanoviča raksta Zusammenstellung von 200 Laut- und 
Sinnvervandten Wortern des Sanskrites und Slawischen (1823) tragments 
ar pirmajiem 13 vārdiem no šī saraksta 


Sanskrita un slāvu piemēri doti latīniskajā transkripcijā; tulkojumi un paskaidro- 
jumi — vāciski. Atšķirībā no F. Adelunga, F. Golovkina u. c., kuri savos pētījumos 
varēja balstīties vienīgi uz V. Kerija ( William Carey, 1804), Č. Vilkinsa (Charles Wilkins, 
1808) gramatikām un oriģinālajiem sanskrita tekstiem, A. Mihanoviča rīcībā jau bija 
1819. gadā Kalkutā iznākusī H. Vilsona (Horace Hayman Wilson, 1786—1860) apjomīgā 
(ap 1000 Ipp.) sanskrita-angļu vārdnīca!', kuras ievadā autors ir devis savu devanāgarī 
latīniskās transliterācijas tabulu. Līdz ar to arī A. Mihanoviča sanskrita piemēri jau 
transliterēti pēc vienotas sistēmas. 

Kā radniecīgus autors identificē šādus sanskrita-slāvu leksēmu pārus: eti 'iet” — iti 
iet, staigāt”; uda 'ūdens' — voda *ūdens'; ubhaya *abi” — oboje "abi"; ostha *lūpa” — usta 
mute, lūpas”; kadā *kad” — kagda, kada *kad”; kās, kasate *klepus, klepot” — kasbli, 
kašalj klepus”; giri "kalns, paugurs, klints” — gora *kalns”; gavate *truna” — govor, govoriti 
*runa, runāt”; caturtha *ceturtais — chetvartij *ceturtais'; jani "sieviete, māte” — žena 
znati zināt”, jūāna *zināšanas” — znanje "zināšanas' u. c. Slāviskajiem leksikas piemēriem 
dažviet pievienotas norādes, no kādas slāvu valodas tie nāk, kā arī piezīmes par to 
gramatiskajām kategorijām. 

Runājot par salīdzināšanas metodi, A. Mihanovičs lieto vācu jēdzienus Ūberein- 
stimmung in Laut und Sinn (angļu tulkojumos: agreement in sound and meaning), tātad 


1! A Dictionary in Sanskrit and English [Wilson 1819]. 

vārdu skaņas (izrunas) un nozīmes (jeb fonētikas un semantikas) sakritība, atbilstība 
salīdzināmajās valodās. Sanskrita-slāvu leksiski semantiskās līdzības A. Mihanovičs 
izvēlas pēc „skaņu un nozīmju” atbilstības, īpaši neanalizējot iespējamās skaņu pār- 
maiņas un salīdzināmo vārdu gramatiskās struktūras. Tas ir arī saprotami, jo tobrīd 
valodniecības priekšstati par fonētiskajām un morfoloģiskajām atbilsmēm radniecīgās 
valodās vēl tika! veidojās.” 

Dažas regulāras skaņu atbilsmes starp sanskritu un slāvu valodām A. Mihanovičs 
pats mēģināja sistematizēt, grupējot leksiski semantisko līdzību pārus atbilstoši skaņu 
korelācijām. Tā, piemēram, viņš konstatēja, ka sanskrita c horvātu valodā mainās uz 
ch (Č): caturtha = chetarti (Četvrti) *ceturtais'; j uz z: jūāna = znanje zināšanas”; j uz čž: 
jani "māte, sieviete = žena "sieviete, sieva u. tml. 

Horvātu lingvists, indologs un slāvists Radoslavs Katičičs (Radoslav Katičič, 1930— 
2019) atzīmē, ka A. Mihanoviča pieeja bija „metodoloģiski interesanta, un dažos aspektos 
viņš krietni apsteidza savu laiku”'>. Savukārt krievu-britu valodnieks K. Borisovs 
(Koncmanmun JI. Bopucos; Constantine Borissoff), izturēdamies pret daudzām A. Miha- 
noviča hipotēzēm kritiski, pētījumu tomēr vērtē kā „nozīmīgu un ievērojamu ieguldī- 
jumu salīdzināmās valodniecības attīstībā”!*. 


Aleksandrs Gilferdings par slāvu valodu un sanskrita radniecību 

30 gadus pēc A. Mihanoviča krievu valodnieks, Pēterburgas ZA korespondētāj- 
loceklis Aleksandrs Gilferdings (Anekcanop Iunvpģepdune, 1831—1872) šo tēmu attīstīja 
pētījumā O cpodcmerv A3bIKA C1A6AHCKA20 C6 CAHCKPpUMCKUM6 (Par slāvu valodas un sanskrita 
radniecību), kas publicēts 1853. gadā un satur līdz tam apjomīgāko sanskrita-slāvu 
salīdzinošo vārdnīcu — ap 600 sanskrita vārdu un to leksiski semantiskās līdzības krievu 
u. c. slāvu valodās. 

Ievadā autors pamato pētījuma aktualitāti: lai gan salīdzināmā valodniecība savas 
pastāvēšanas 36 gadu laikā" ir guvusi ievērojamas sekmes, joprojām ir arī baltie plan- 
kumi, no kuriem būtiskākais — slāvu valoda. Valodniecības zinātne aizsākās Vācijā, 
un galveno sasniegumu autori ir vācu zinātnieki, tāpēc viņi ar sanskritu salīdzina 
pirmkārt tās valodas, kuras vislabāk pazīst: grieķu, latīņu un „visus vācu dialektus”, 


1 Par regulāru skaņu atbilsmju līkumībām IE valodās valodnieki sāka runāt pēc Jakoba Grimma 
Vācu gramatikas |Grimm 1822] publicēšanas, kurā viņš izvirzīja hipotēzi par regulārām skaņu 
pārmaiņām un „fonētisko likumu” pastāvēšanu ģermāņu valodās. Par to, ka IE valodās iespējams 
konstatēt arī identisku vai līdzīgu vārda morfoloģisko struktūru, F. Bops zinātniskā līmenī pa- 
ziņoja tikai pēc desmit gadiem savā IE valodu salīdzinošajā gramatikā [Bopp 1835). 

5 Pritome je njegov postupak metodološki zanimljiv jer se tek iz današnje perspektive pokazuje 
kako je u ponečemu bio i ispred svojega vremena [Katičic 2005: 84|. 

" The article has become an important contribution in preparing the foundations of the "Iilyrian” 
and Croatian national revival movements; however, this ideological pointedness should not 
overshadow its significance as a remarkable, for the time, piece of comparative linguistic research 
[Borissoff 2015: 36|. 

5 A, Gilferdings par modernās valodniecības dzimšanas brīdi uzskatīja nevis V. Džounsa lekciju 
1786. gadā, bet F. Bopa IE salīdzinošās gramatikas pirmpublikācijas faktu 1816. gadā. 

16 Bcrv naprvuia Hrvmeukia. No citāta redzams, ka tās valodas formas, ko šodien dēvējam par 
vācu, angļu, franču, latīņu, latviešu, lietuviešu, krievu utt. valodām, A. Gilferdings, F. Šlēgelis 

bet slāvu valoda pētījumos ieņem pašu pēdējo vietu. Savus secinājumus viņi argumentē 
ar zendu, lietuviešu vai ķeltu, bet tikai ne ar slāvu valodu faktiem. Šāda parādība ir 
grūti izskaidrojama, bet tas ir fakts [Injīkpepaunr 1853: 3]. 

6. attēls. A. Gilferdinga pētījuma O cpodcmerv asbika caaeancka2o Co 
caHckpumckuMē (1853) titullapa un pirmie 14 piemēri no viņa sanskrita-slāvu 
Ieksiski semantisko līdzību saraksta 


Ārī A. Gilferdings sanskritu — atšķirībā no F. Šlēgeļa — vairs neuzskata par IEP, 
bet tikai par arhaiskāko starp dzīvajām IE valodām, kurā visprecīzākā formā ir saglabā- 
jušās tās IEP īpašības, kuras pārējās radniecīgajās valodās jau ir izkliedētas, izkropļotas 
vai nozaudētas.!” 

A, Gilferdings risina salīdzināmo valodu skaņu adekvātas transliterācijas un trans- 
kripcijas problēmu, ko priekšteči tika vienīgi iezīmējuši. Slāvu vārdus viņš pieraksta ar 
krievu burtiem, ieviešot papildu grafēmas no baznīcas slāvu valodas alfabēta, bet pārējo 


u.c. 19. gs. valodnieki uzskatīja par ģermāņu, romāņu, baltu, slāvu, ķeltu utt. valodu izloksnēm 
(kr.: naprvuia) jeb dialektiem (vācu: Mundarten). 
V Asvwx Canckpumckul |..| co nau6onvuwuero 6ropHocmblo coxpanuno nep6o0bimnola ceoŪūcm6a pro4uu 


Mundo EeponeicKoū, pa3cvAaHHolA, UCKAICEHHDLA U1U VMPA4EHHDLA 66 NAPO4UXO A3bIKAXO POOCM6EHHbIXO 
[IHnbģep/īH HT 1853: 3, 5]. 

valodu piemērus — ar latīņu alfabēta burtiem, kuriem atsevišķu specifisku valodas 
skaņu attēlošanai pievieno papildu diakritiskās zīmes. Lai gan vēlāk lielākā daļa A. Gil- 
ferdinga ieviesto zīmju slāvu valodu fonētiskajā transkripcijā netika izmantota, savam 
pētījumam viņš bija izveidojis visai detalizētu fonēmu grafiskās atveides sistēmu, kas 
lasītājam ļāva saprast, kā attiecīgā skaņa tiek izrunāta. 

Tāpat autors sniedz sanskrita fonētikas aprakstu, izmantojot devanāgarī latīnisko 
transliterāciju. Tiekdamies iespējami precīzāk transkribēt senindiešu valodas skaņu 
nianses, autors lieto diezgan daudz diakritisko zīmju. Par unificētu sanskrita transliterā- 
cijas sistēmu pasaules sanskritologi vienojās tikai pēc pusgadsimta. Lielākā daļa A. Gil- 
ferdinga lietoto zīmju tajā netika uzņemta — vienkāršības un ērtuma vārdā. Konkrētajā 
pētījumā detalizēts skaņu apraksts ļāva autoram diezgan precīzi salīdzināt slāvu valodas 
un sanskrita fonētiskās sistēmas un secināt, ka tās ir gandrīz vienādas.!* 

Tālāk A. Gilferdings pāriet pie leksiski semantisko līdzību saraksta, kurā operē ar 
leksikas paraugiem no dažādām slāvu valodām (autora skatījumā — izloksnēm), atrod 
vārdus, kas formāli un semantiski ir gandrīz identiski savām sanskrita atbilsmēm. 
Piemēram, no krievu valodas: rare — gadu *tārps', HoMB — dama *māja”; HOBBIW — nava, 
navja "jauns, »KHB, »KHTb — $iv gitg (jīva) *dzīvs', HOCb — nasd *deguns', OTHb — agni 
"Uguns', HOJ1b— ada (UTĢ pādu) *vieta”, ntojīKa plaukts” — phalaka *dēlis*, poca — rasa 
*ūdens' (čYy[ rasā "augsne, mitrums”); no baznīcas slāvu (LIC): HOKTb — nakha *nags”, 
OBBīra — avi *avs'; no čehu: Gparpe — bhrātr *brālis”, no serbu: KOKOTP - kukkuta "gailis', 
MEJIATH *smērēt” — mala *dubļi”; no horvātu: nera, nenes — patala *stiebrs*, GaHb 
"Horvātijā vaivada tituls” — bhanu *kungs'; no poļu-kašubu: jrenra "lūpa — lapana *mute', 
no augšsorbu: MeJIb 'starpā' — "mmadhja *vidū” utt. Sava pētījuma pirmo daļu autors 
noslēdz ar atziņu: „Garais fonētiski līdzīgo sanskrita-slāvu vārdu saraksts, bez šaubām, 
pierāda, ka šo valodu starpā pastāv vistuvākā radniecība.”!” 

Uz savāktā leksiski semantisko līdzību materiāla bāzes autors mēģina definēt, 
kādas skaņu pārmaiņas notikušas slāvu valodas vārdsaknēs, salīdzinot ar sanskrita 
atbilsmēm. Piemēram, patskaņi e < a: xena — gani (īsfrjļ janī) sieva”, 3BeHBTB — svan 
"zvanīt (Yg9r1 svana — *skaņa'), mejīb — mmadhu *medus', HeGo — nabbhas *debesis'; e < i: 
TeTepeBPB rubenis” — tittira *irbe'; o < a: Go6pe *bebrs” — babhru *mangusts*, horv. 
6o1uHTU "vērīgi skatīties — bhas *redzēt”; o < w: bulgāru: coue *rādu” — sūc *rādīt'. IE 
valodām raksturīgo līdzskaņu | < 7 (r < /) miju autors atrod serbu BatoBP *sile” — varva 
(dIdc vārvata) 'trauks”; krievu apvidvārdā Bapera *virve” — valga *valgs, iemaukti”; 
baznīcas slāvu BJTBK? un krievu BOJIK — vrka "vilks"; krievu coJīB— sara sāls”, piemetinot, 
ka sanskrita fonēma r saglabājusies serbu valodas derivatīvā cociop+ 'sālstrauks”. Šādā 
veidā, salīdzinot sanskrita un slāvu leksiku, A. Gilferdings atrod ap 70 skaņu pārmaiņas 
un atbilsmes variantus. 


1 Mbi nony4daeMo 65 06YxXo6 CPpA6HUMAEMbIX9 A3blKGX6 CUCMEMY 36YK065, NO4MU OOUHOK06YHO 
[InnBģpepaīnHr 1853: 11]. 

 Jmomē daunnotū cnucoKo CnaeaHcKuxo u CaHckpumCKUXē C1069, COGEPUEHHO CXO0HblX0 66 36YKAX0 
C60UXē, Č€39 COMHWHIA, ACHO U HA21A0HO OOKA3b16GEMO, 4MO 3MU A3bIKU COEOUHEHbI MEYC0Y COČ010 
CAMbIMo O1U3KUMo podcm60wo |IH1BpepaHHT 1853: 39). 

Pētījuma gaitā A. Gilferdings izvirza arī atsevišķu īpašvārdu etimoloģijas, piemē- 
ram, hidronīmus /ĻoH>, JlyHaū atvedina no sanskrita vārda dhuni *upe', bet krievu 
vārdu KpeMJIB *kremlis” — no sanskrita substantīva krama *spēks, vara, kārtība”. 

A. Gilferdinga pētījumu atzinīgi novērtējis viņa laikabiedrs, krievu sanskritologs, 
pirmās sanskrita-krievu vārdnīcas autors Kaetans Kossovičs ( Kasmdn Anopčeeuu Koccčeuu, 
1814—1883) rakstā Dunonoeuuecxia samrvuania (Filoloģiskas piezīmes, KoccoBnu 1853). 
Izvērtējot salīdzināmās valodniecības stāvokli Krievijā un Eiropā 19. gs. vidū un slāvu 
valodnieku ieguldījumu salīdzināmās leksikoloģijas attīstībā, viņš īpaši izceļ 
A. Gilferdinga pētījumu kā ļoti kvalitatīvu un studēšanas vērtu gan lielā valodas faktu 
materiāla, gan asprātīgo un interesanto secinājumu dēļ, un uzskata, ka tas ir labs 
iegansts, lai meklētu slāvu valodas vārdu izcelsmes zinātnisku skaidrojumu.” 


Ar A. Gilferdinga publikāciju faktiski noslēdzās sanskrita un Eiropas valodu leksikas 
salīdzinošo pētījumu (lielā mērā arī visas IE salīdzināmās leksikoloģijas) pirmais posms, 
kuram sekoja šādu pētījumu pārtraukums vesela gadsimta garumā. 19. gs. otrajā pusē 
Eiropas valodniecībā sāka dominēt jaungramatiķi, kuri daudz nodarbojās ar hipotē- 
tiskas PIE u. c. hipotētisku valodu protoformu rekonstruēšanu. Viņu lingvistiskie pētījumi 
bija orientēti uz fonētikas un morfoloģijas, bet ne leksikas līmeni. 20. gs. IE valodniecība 
attīstījās zem strukturālisma un formālisma karogiem; par lingvistu izpētes objektu 
kļuva valodu iekšējās formālās struktūras, kas maz korelējās ar leksiku kā tādu un 
komparatīvistiku kā pētīšanas metodi. Rezultātā pie leksikas salīdzināmajiem pētīju- 
miem Rietumu valodniecība atgriezās tikai 20. gs. vidū — ar Morisa Svodeša*! leksiko- 
statistikas un glotohronoloģijas un Džozefa Grīnberga”? masu salīdzināšanas metodēm. 
Taču to autori savas metodes izmantoja galvenokārt kā lingvistiskās tipoloģijas instru- 
mentus Amerikas indiāņu, Āfrikas u. c. neindoeiropiešu tautu valodu saimju robežu 
noteikšanai. Sanskrita leksikas salīdzīnāmajos pētījumos tās netika izmantotas. Turklāt 
M. Svodešs savu leksikostatistīkas metodi neizstrādāja līdz galam, bet pievērsās vienam 
tās aspektam, t. s. glotohronoloģijai — hipotētiskai metodei, ar kuras palīdzību mēģināja 
noteikt radniecīgu valodu diversifikācijas laiku [($wadesh 1972]. Tādējādi salīdzināmās 
Ieksikoloģijas pionieru 19. gs. iedibinātās tradīcijas 20. gs. būtisku attīstību neguva, 
un mūsdienās šī valodniecības nozare, Krievijas valodnieces R. Ceitlinas vārdiem runājot, 
joprojām vēl atrodas formēšanās stadijā un sper tikai pirmos soļus.?* 


20 Cuumaa eeo OocmodHblMo U3y4eHiA NO MHOXCECM6y Mamepid1060, 66 HEMē COOPAHHblXo, U C0o6pa- 
»ceHil OCMpOYMHblX0 U 11000NbIMHbl X0, A OCMAHO610Cb HA HEMē, KOK HA N0600€ Ko OOeACHEeriro O0pa30- 
6ania C106 Asblka ome4ecm6eHHo2o |KoccoBnu 1853: 7]. 

+1 Moriss Svodešs (Morris Swadesh, 1909—1967) — amerikāņu lingvists un antropologs. Salīdzi- 
nāmās leksikoloģijas vēsturē pazīstams ar t. s. Svodeša bāzes leksikas sarakstu (S$wadesbh list) 
kā Ieksikostatistikas metodes instrumentu [Swadesh 1955). 

” Džozefs Grīnbergs (Joseph Harold Greenberg, 1915—2001) — amerikāņu lingvists, viens no 
lingvistiskās tipoloģijas un valodu ģenētiskās klasifikācijas autoriem. Salīdzinošās leksikoloģijas 
vēsturē pazīstams ar t. s. masu salīdzināšanas (7xass cormparison) jeb daudzpusējas salīdzināšanas 
(multilateral comparison) metodi, ar kuras palīdzību mēģināja noteikt ģenētiskās saistības līmeni 
starp valodām. 

23 CpaeHumenbHnaa nekcuKonocua |..| denaem ceou nepevie waeu |LĻetriuH 1996: 3). 

Baltu-sanskrita leksikas salīdzinošie pētījumi 

Uz baltu (sevišķi — lietuviešu) valodu līdzību ar sanskritu, kā arī to arhaiskumu 
valodnieki norādījuši jau 19. gs., taču šīs atziņas balstījās galvenokārt uz F. Bopa, 
A. Šleihera, A. Meijē u. c. autoritatīvu valodnieku izteikumiem, nevis sistemātiskiem 
sanskrita un baltu valodu leksikas salīdzinošajiem pētījumiem. Atsevišķi mēģinājumi 
salīdzināt sanskritu ar mūsu valodām tomēr ir bijuši jau komparatīvistikas pirmsā- 
kumos. F. Adelungs savā 1832. gada sanskrita literatūras vēsturiskajā apskatā liecina, 
ka 1828. gadā Kēnigsbergas Karaliskajā vācu biedrībā** profesors P. Bolens” nolasījis 
publisku lekciju vācu valodā par lietuviešu un sanskrita valodu līdzību. Savukārt Kurzemes 
mācītājs Karls Vatsons** atradis lielu līdzību sanskrita un latviešu valodas gramatiskajās 
formās, diemžēl zinātnieka agrīnā nāve ir pārtraukusi viņa plašākus pētījumus par šo 
tēmu [Adelung 1832: S2]. Ne P. Bolena lekcija, ne K. Vatsona pieraksti nav saglabā- 
jušies. Taču latvistikas un baltistikas vēsturē ir viena publikācija, kura pelna uzmanību 
aplūkojamās tēmas kontekstā, lai gan tās autors nav profesionāls valodnieks. Tā ir 
Kaspara Lazdiņa (Chas. Lasdin) 1954. gadā Monreālā angļu valodā izdotā grāmata 
Sanskrit-Latvian words. Living language fossils ($anskrita-latviešu vārdi. Dzīvie valodas 
izrakteņi). No pirmajām līdzīgām publikācijām to šķir vairāk kā gadsimts, taču tā 
iederas mūsu apskatā kā pirmā sanskrita-latviešu salīdzināmā vārdnīca. Turklāt meto- 
doloģiski un stilistiski tā ir līdzīga F. Šlēgeļa, F. Golovkina, A. Murreja, F. Adelunga 
pētījumiem: neiedziļinoties fonētisko atbilsmju un salīdzināmo vārdu gramatisko struktūru 
analīzē, autors meklē identiski vai līdzīgi izrunājamus sanskrita un latviešu vārdus, 
kuri nozīmē vienus un tos pašus vai līdzīgus jēdzienus, un atrod ap 300 līdzību pāru. 

„Nav jaunums, ka sanskritā un latviešu valodā ir daudz līdzību,” autors raksta 
ievadā. „Pārsteidzoši ir tas, ka identisku latviešu vārdu ir tik daudz un, neraugoties uz 
to, līdz šim tie nav savākti un klasificēti.” Jēdzienus, kas salīdzināmajās valodās 
Izteikti ar formāli līdzīgiem vārdiem, viņš grupē pēc cilvēku dzīves un darbības jomām, 
uz kurām tie attiecas: sociālās šķiras, ģimenes locekļu statuss, ķermeņa daļu nosaukumi, 
dabas parādības, reliģija, uzturs u. tml. Piemēram, grupā „Sociālās šķiras” autors ievieto 
skr. KARTA "atšķirība, iedalījums” un salīdzina to ar latv. KĀRTA; grupā „Ģimene” - 
skr. MATA (HId xātr) jeb latv. MĀTE; skr. SŪNI (ēd sūnu) *bērns, dēls” un latv. 
ZĒNS; grupā „Ķermeņa daļas” — skr. NAKHA jeb latv. NAGS; skr. MUKHA jeb latv. 
MUTE; skr. NASA (arī ART nāsā) *deguns' un latv. NĀSS (skr. HH nasra); skr. PARNA 
jeb latv. SPĀRNS; grupā „Materiālas lietas” — skr. RATHA jeb latv. RATI; grupā 
„Ēdieni” — skr. MADHU jeb latv. MEDUS; grupā „Dabas parādības” — skr. SVANA 


*4 Die Konigliche Deutsche Gesellschaft. 

*5 Pēters fon Bolens (Peter von Bohlen, 1796—1840), vācu orientālists un indologs, Kēnigsbergas 
universitātes profesors. 

*6 Karls Vatsons (Carl Friedrich Watson, 1777—1826), Kurzemes guberņas vācu luterāņu mācītājs, 
viens no pirmajiem latviešu etnogrāfijas un vēstures pētniekiem, laikraksta „Latviešu Avīzes” 
redaktors 1822.—1826. gadā. 

7 There is nothing new that the basic Sanskrit and Latvian languages have close similarity, but 
the surprising fact is that though in the Latvian language there are such a large number of 
identical words, they have not been collected and classified |Lasdin 1954: 3|. 

*skaņa” un latv. ZVANS; skr. AGNI jeb latv. UGUNS; skr. DHŪMA jeb latv. DŪMI; 
grupā „Reliģija” — skr. DEVA (arī Gg daiva) jeb latv. DIEVE utt. 

7. attēls. K. Lazdiņa grāmatas Sanskrit-Latvian words. Living language fossils 
(1954) vāks, titullapa un teksta fragments 


Publikācija savulaik izraisīja plašu diskusiju trimdas latviešu presē. 1955. gada 
janvārī „Londonas Avīze” publicēja Latvijas sūtņa K. Zariņa atsauksmi par K. Lazdiņa 
grāmatu: 

„Jūsu darbs ir ievērības un apbrīnas cienīgs un es ļoti priecājos par šo sevišķi labi 
izdevušos latviešu valodas propagandas darbu, tik zinātniskā un izsmeļošā apjomā, 
kā Jūs to esiet veikuši. Jums taisnība: latvju tauta sīksti turas pie savas valodas. Viņas 
sīkstums un vienība ir mūsu senčiem palīdzējušas uzvarēt un šie paši tikumi arī mūs 
reiz vedīs atpakaļ uz dzimteni.” [Sanskrita un latviešu valodas sakari. Londonas Avize, 
Nr. 451, 14.01.1955.] 

Taču šādu viedokli atbalstīja ne visi. Valodnieks Benjāmiņš Jēgers Amerikas latviešu 
laikrakstā „Laiks” publicēja recenziju „Vēl viens neizdevies mēģinājums”, kurā pārmeta 
autoram, ka viņš nemēģina salīdzināt un analizēt sanskrita un latviešu valodas līdzības 
fonētikas un morfoloģijas līmenī, kā to paredz salīdzināmi vēsturiskā metode, bet līdzīgo 
vārdu salīdzināšanā vadās no Ieksēmu ārējās leksiski semantiskās līdzības — vienkārši 
meklē līdzīgi izrunājamus vārdus ar līdzīgu nozīmi. Tas novedot pie nepareiziem skaid- 
rojumiem. Piemēram, sanskrita „vārdu ēkārtha K. Lazdiņš uzskata par radu latviešu 
vārdam „iekārta”, lai gan sanskr. vārds sastāv no ēka — *viens” un artha — *mērķis, 
nozīme”, bet latviešu vārdam pamatā ir lietvārds *kārta” ar priedēkli ie-, nevis kaut 
kāda — ārta” [Jēgers 1955]. 

Konkrētā piemēra kritika atzīstama par pamatotu. Taču savā recenzijā B. Jēgers 
nepiemin nevienu no augstāk citētajiem līdzību piemēriem, kurus K. Lazdiņš ir atradis 
pareizi, Jo tajos redzama sanskrita un latviešu Ieksēmu morfoloģisko struktūru sakritība, 
bet skaņu pārmaiņas ir izskaidrojamas ar citās IE valodās konstatētajām skaņu atbilsmēm. 
Turklāt K. Lazdiņa publikācijā tādu pāru ir daudz. 

Pret daudzām K. Lazdiņa hipotēzēm ir pamats izturēties kritiski. Līdzības nereti 
izvēlētas uz intuīcijas un asociāciju, nevis stingras metodikas pamata. Taču jāņem 
vērā, ka viņa rīcībā nebija gatavas leksikas salīdzināšanas metodikas. K. Lazdiņš tika 
izvirzījis interesantu un latviešu etnoģenēzes izpratnei būtisku valodniecisku hipotēzi 
par latviešu valodas izteiktu (salīdzinājumā ar Rietumeiropas valodām) līdzību sanskritam, 
kura šī iemesla dēļ ir pelnījusi tālāku izpēti, nevis noliegšanu. 

Secinājumi 

Valodnieku izpratne par IE valodu saimi, IE salīdzināmā valodniecība kā lingvis- 
tiīkas nozare 18. gs. gadsimta beigās radās tādēļ, ka eiropieši sev atklāja sanskritu — 
teritoriāli un hronoloģiski tālo Indijas vēdu valodu, kas tomēr izrādījās ļoti līdzīga 
Eiropas valodām visos līmeņos - fonētikā, gramatiskajās formās, leksikā. Līdz 19. gs. 
vidum, kamēr valodnieki diskutēja par IE valodu saimes robežām, sanskrits šajās disku- 
sijās kalpoja par glotoģenealoģisku etalonu. 

Lingvistiskās komparatīvistikas pionieri 18.—19. gs. mijā par valodu evolūcijas 
un ģenealoģijas izpētes svarīgāko instrumentu uzskatīja tieši leksikas salīdzināšanu: 
sanskritā tika meklētas un atrastas attiecīgo Eiropas valodu leksiski semantiskās atbilsmes 
jeb vārdu pāri, kuros viens un tas pats vai semantiski tuvs jēdziens izteikts ar vienu un 
to pašu vai līdzīgu skaņu kombināciju vārdsaknes līmenī. Šo pieeju (nenoliedzot skaņu 
pārmaiņu izvērtēšanas un gramatisko struktūru atbilstības nozīmi) īpaši aizstāvēja 
slāvu un baltu valodu pratēji, kuri savās valodās atrada daudz sanskrita Ieksiski seman- 
tisko līdzību — vairāk nekā ģermāņu un romāņu valodās — un uzskatīja šo faktu par 
padziļinātas zinātniskas izpētes vērtu. 

Tomēr 19. gs. vidū interese par sanskritu kā lingvistiskās komparatīvistikas instru- 
mentu samazinājās, bet salīdzināmās Ieksikoloģijas attīstība apsīka. Par salīdzināmās 
valodniecības pētījumu galveno objektu kļuva IE valodu fonētika, gramatika un citi 
valodas sistēmas līmeņi. Leksikas salīdzināšanas metode tā arī netika izstrādāta. 

Vārdu salīdzināšanas metodes formulēšana šobrīd ir komparatīvās leksikoloģijas 
neatliekams uzdevums. Tas veicams, apkopojot un attīstot tālāk šīs nozares pionieru 
izmantotos vārdu salīdzināšanas paņēmienus, kur! ietvēra gan leksēmu objektīvo, formālo 
līdzību/atšķirību noskaidrošanu fonētikas un gramatisko struktūru līmenī (ar salīdzi- 
nāmi vēsturiskās metodes instrumentiem), gan vārdu semantikas veidošanās komplicēto, 
subjektīvo dabu. Šķiet, ka šodien, balstoties uz jaunākajiem pētījumiem semantikas 
jomā un izmantojot leksikostatistīkas pieeju, tas beidzot varētu izdoties. 

